**LĒMUMS**

Liepājā

|  |  |
| --- | --- |
| 2023. gada 20. aprīlī | Nr.125/4  (prot. Nr.4, 19.§) |

Par zemesgabala Spīdolas ielā 43A

daļas nomu

Lai racionāli rīkotos ar pašvaldības mantu, zemesgabalu, kurš šobrīd netiek izmantots pašvaldības funkciju izpildei, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 28. punktu, 29.3. un 30.3. apakšpunktu, izskatot SIA "MD Met" 2023. gada 30. marta iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 4. aprīļa priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 13. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

1. Iznomāt SIA "MD Met" (reģistrācijas Nr.40203262740; juridiskā adrese: Spīdolas iela 43-4, Liepāja) uz laiku līdz Liepājas pilsētas teritorijas plānojumā paredzētās apbūves uzsākšanai, bet ne ilgāk kā uz 5 (pieciem) gadiem, zemesgabala Spīdolas ielā 43A (kadastra Nr.1700 002 0511) daļu 1580 kv.m platībā (pielikumā) teritorijas labiekārtošanai un mazdārziņu apsaimniekošanai.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1. punktā minētā zemesgabala Spīdolas ielā 43A (kadastra Nr.1700 002 0511) daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā atbilstoši iznomātajai platībai, bet ne mazāk kā valstī noteikto;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks nodrošina:

2.6.1. zemesgabala apstrādi, nepieļaujot nezāļu un kaitēkļu vairošanos un izplatību;

2.6.2. sadzīves atkritumu savākšanu, nepieļaujot to izmešanu ārpus zemesgabala teritorijas, bet uzstādītājos atkritumu konteineros, vai nodrošina to izvešanu pastāvīgi;

2.6.3. vides aizsardzības un ugunsdrošības noteikumu izpildi;

2.7. nomniekam atļauts minēto teritoriju nožogot. Žoga vizuālam izskatam jāatbilst Liepājas pilsētas teritorijas apbūves noteikumos paredzētajam;

2.8. nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un piegulošās teritorijas uzturēšanu kārtībā.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – pagaidu atļautā zemes izmantošana sakņu dārziem (kods 05 03).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja SIA "MD Met" vainas dēļ līgums par lēmuma 1. punktā minētā zemesgabala Spīdolas ielā 43A daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |